b'\n_START_ARTICLE_\nCalatravan silta\n_START_PARAGRAPH_\nPonte di Calatrava (Calatravan silta) tai Ponte della Costituzione (Perustuslain silta) on nelj\xc3\xa4s Canal Granden ylitt\xc3\xa4v\xc3\xa4 silta Venetsiassa Italiassa. Sen on suunnitellut maineikas espanjalainen arkkitehti Santiago Calatrava. Se yhdist\xc3\xa4\xc3\xa4 Venezia Santa Lucian rautatieaseman ja Tronchetto-saarella olevan pys\xc3\xa4k\xc3\xb6intialueen. Asukkaat ovat esitt\xc3\xa4neet voimakkaita vastalauseita, joiden vuoksi 18. syyskuuta 2008 j\xc3\xa4rjestett\xc3\xa4viksi tarkoitetut sillan vihki\xc3\xa4iset peruttiin. Silta otettiin k\xc3\xa4ytt\xc3\xb6\xc3\xb6n ilman vihki\xc3\xa4isi\xc3\xa4 11. syyskuuta 2008._NEWLINE_Sillan rakennusbudjetti oli alun perin 6,7 miljoonaa euroa, mutta budjetin on arveltu jopa kolminkertaistuneen rakentamisen yhteydess\xc3\xa4.'